R O M Â N I A                                                                                                    PROIECT                                                                                                                                                                                                                                                                          
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind aprobarea Studiului de oportunitate pentru delegarea de gestiune prin concesiune a serviciilor de colectare - transport al deseurilor municipale pentru Zona 3 – Deta din județul Timiş, a Indicatorilor de performanţă şi a Documentației de atribuire pentru delegarea gestiunii prin concesiune a serviciilor de colectare - transport al deșeurilor municipale pentru Zona 3 – Deta din județul Timiş


Analizând temeiurile juridice, respectiv:
a) Documentul de poziție din 18.05.2011 privind modul de implementare a proiectului ”Sistem integrat de management al deșeurilor în județul Timiș” ;

b) Dispozițiile Legii privind serviciile comunitare de utilități publice nr. 51/2006, cu modificările și completările ulterioare ;
c) Dispozitiile Legii nr. 101/2006 privind serviciul de salubrizare a localitatilor, cu modificarile si completarile ulterioare, cu modificările și completările ulterioare ;

d) Ordinul A.N.R.S.C. nr. 82 din 9 martie 2015 privind aprobarea Regulamentului-cadru al serviciului de salubrizare a localităților ;
e) Legea nr. 98/2016 privind achizițiile publice, cu modificările și completările ulterioare;

f) Legea nr. 100/2016 privind concesiunile de lucrări şi concesiunile de servicii, cu modificările și completările ulterioare coroborată cu prevederile H.G. nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări și concesiune de servicii din Legea nr. 100/2016 privind concesiunile de lucrări și concesiunile de servicii, cu modificarile si completarile ulterioare ;

g) OUG nr. 74/2018 pentru modificarea si completarea Legii 211/2011 privind regimul deșeurilor, a Legii nr.249/2015 privind modalitatea de gestionare a ambalajelor si a deșeurilor de ambalaje și a OUG nr.196/2005 privind Fondul pentru mediu, aprobată cu modificări și completări prin Legea nr.31/2019 ;

h)  OUG nr. 196/2005 privind Fondul pentru mediu, cu modificările și completările ulterioare ;
i) OUG nr.  92/2021 privind regimul deșeurilor (care a abrogat Legea nr. 211/2011 privind regimul deșeurilor) ;
j) Legea nr. 249/2015 privind modalitatea de gestionare a ambalajelor si a deșeurilor de ambalaje , cu modificările și completările ulterioare ;
k) Statutul Asociației de Dezvoltare Intercomunitară Deșeuri Timiș;

l) Art. 89 din Ordonanta de Guvern nr. 57/2019 – Codul administrativ, cu modificarile si completarile ulterioare;

m) Art. 3, art. 82 si art. 84 din Legea nr. 24/2000 – privind normele de tehnica legislative pentru elaborarea actelor normative, republicata in temeiul prevederilor art. 196 alin. (1) lit. a) din Ordonanta de Urgenta a Guvernului Romaniei nr. 57/2019 privind Codul administrativ, cu modificarile si completarile ulterioare.


Tinând cont de :

a) referatul de aprobare nr. 10144/18.11.2021 al Viceprimarului orașului Deta, înlocuitor de drept al Primarului orașului Deta, în calitatea sa de inițiator;

b) raportul nr. 10.144/18.11.2021 al Serviciului Urbanism, amenajarea teritoriului, autorizarea executării lucrărilor și administrarea patrimoniului din cadrul Aparatului de specialitate al Primaruluii oraşului Deta prin care se propune aprobarea Studiului de oportunitate pentru delegarea de gestiune prin concesiune a serviciilor de colectare - transport al deseurilor municipale pentru Zona 3 – Deta din județul Timiş, a Indicatorilor de performanţă şi a Documentației de atribuire pentru delegarea gestiunii prin concesiune a serviciilor de colectare - transport al deșeurilor municipale pentru Zona 3 – Deta din județul Timiş, la solicitarea ADID Timiș;
c) avizele consultative ale Comisiei Urbanism, Comisiei Economice și Comisiei Juridice  ale consiliului local,

În temeiul prevederilor art.129 alin. (2) litera d) si alin. (7) litera n) din O.U.G nr. 57/2019 privind Codul administrativ, cu modificarile si completarile ulterioare si Legea nr. 51/2006 privind serviciile comunitare de utilitati publice, republicata, cu modificarile si completarile ulterioare
CONSILIUL LOCAL AL ORAȘULUI DETA

adoptă prezenta hotărâre:

Art. 1. (1) Se aprobă Studiul de oportunitate privind delegarea gestiunii prin contract de concesiune a activităţii de colectare - transport deșeuri municipale pentru Zona 3 – Deta din  județul Timis, conform anexei nr. 1 la prezenta hotărâre.

(2) Se aprobă indicatorii de performanță anexă la Caietul de sarcini și Contractul de delegare prin concesiune a gestiunii serviciului public de colectare-transport deșeuri municipale Zona 3-Deta din Județul Timiș (anexă la prezenta Hotărâre). 

(3) Se aprobă Regulamentul de organizare și funcționare a serviciului public de salubrizare din județul Timiș – septembrie 2021 și Anexele 1 - 5 la acesta, care constituie anexă la Caietul de sarcini, conform anexei nr. 1 la prezenta hotărâre.
(4) Se aprobă Documentația de atribuire pentru delegarea gestiunii prin concesiune a serviciilor de colectare - transport al deșeurilor municipale pentru Zona 3 – Deta din județul Timiş - compusă din : Caiet de sarcini și Anexe la acesta, Fișa de date a achiziției, Formulare, Contractul de delegare prin concesiune a gestiunii serviciului public de colectare-transport deșeuri municipale pentru Zona 3 – Deta din județul Timiş, în vederea lansării procedurii de achiziţie publică, conform anexei nr. 1 la prezenta hotărâre. 

Art. 2. (1) Se aprobă ca procedura de achiziţie publică să se facă prin licitaţie deschisă, iar delegarea gestiunii prin concesiune a serviciilor de colectare - transport al deșeurilor municipale pentru Zona 3 – Deta din județul Timiş să se facă pentru o durată de 10 ani.

(2) Se mandatează ADID Timiş să organizeze şi să deruleze procedura de achiziție publică privind  delegarea gestiunii prin concesiune a serviciilor de colectare - transport al deşeurilor municipale pentru Zona 3 – Deta din județul Timiş prin licitație deschisă în calitate de Autoritate Contractantă, în numele şi pe seama U.A.T.-urilor din Zona 3 - Deta membre ale ADID Timiș.

(3) Prezentul mandat autorizează ADID TIMIȘ să opereze în documentația de atribuire a achiziției și în documentele adiacente, modificările impuse de Agenția Națională pentru Achiziții Publice (A.N.A.P.) și/sau de alte instituții atribuții în domeniu, precum și modificările necesare solicitate de operatorii economici interesați, după caz, ca urmare a clarificărilor realizate pe parcursul procedurii de atribuire.
Art. 3. Se mandatează ADID TIMIŞ pentru monitorizarea executării contractului de delegare prin concesiune a gestiunii serviciului public de colectare-transport deşeuri municipale pentru Zona 3 – Deta din județul Timiş şi pentru urmărirea îndeplinirii obligaţiilor asumate de operatori. 

Art. 4. Se mandatează ADID TIMIȘ pentru aplicarea sancțiunilor prevăzute în contractul de delegare prin concesiune a gestiunii serviciului public de colectare-transport deşeuri municipale pentru Zona 3 – Deta din județul Timiş.
Art. 5. Se mandatează Preşedintele ADID Timiş să semneze, în numele şi pe seama unităţilor administrativ – teritoriale asociate din Zona 3 - Deta, contractul de delegare de gestiune prin concesiune, în conformitate cu art. 10 alin. (3) din Documentul de poziție, după aprobarea de către AGA ADID Timiș organizat cu asociații din Zona 3 - Deta a hotărârii de atribuire a contractului de delegare prin concesiune a gestiunii serviciului public de colectare - transport deșeuri municipale în cele 5 zone ale Judeţului Timiș, ca urmare a parcurgerii procedurii de atribuire.

Art. 6. Viceprimarul cu atributii de Primar al Orașului Deta, dl Rotar Radu va reprezentae interesele U.A.T. Deta în AGA ADID  Timiș pe Zona 3 – Deta, votând în conformitate cu prezenta hotărâre.
Art. 7 – Prezenta hotărâre  se comunică, prin intermediul secretarului general al orașului, în termenul prevăzut de lege:

· Instituției Prefectului – Județul Timiș;

· Primarului Orașului Deta;
· Compartimentului Administrație publică locală, secretariat al Primăriei orașului Deta;

· Serviciul Buget, contabilitate, finanțe, impozite și taxe al Primăriei orașului Deta.
· pe site-ul Primăriei oraşului Deta www.detatm.ro - Monitorul Oficial Local;
· Asociației de Dezvoltare Intercomunitară Deșeuri – Județul Timiș

